Gebruikers op dit forum: Chipchoekie, evie21girl, goesju en 10 bezoekers
[ Arion | Time: 876ms (App: 612ms DB: 50ms) | 8 Queries ] Huur: Moet die eienaar die eiendom onderhou en tot watter mate? - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Huur: Moet die eienaar die eiendom onderhou en tot watter mate?
Huur: Moet die eienaar die eiendom onderhou en tot watter mate?
Volgens die gemene reg moet die eienaar die eiendom oorhandig en in ŉ geskikte toestand hou vir die doel waarvoor dit verhuur is.
Baie huurooreenkomste behandel onderhoud van die gebou egter anders. Dit is raadsaam om te verseker jy het die “Onderhoud”-klousule sorgvuldig lees om seker te maak jy is bewus van jou verpligtinge en dié van die eienaar.
Die meeste huurooreenkomste maak voorsiening daarvoor dat dit die eienaar se verantwoordelikheid is om die struktuur van die eiendom en enige elektriese of loodgietersapparaat wat jy nie beskadig het nie, te onderhou.
Oor die algemeen is die bewoner verantwoordelik vir die onderhoud van die binnekant van die eiendom, redelike slytasie uitgesluit. As die eiendom oor ŉ tuin of swembad beskik, is dit gewoonlik die bewoner se verantwoordelikheid om beide in stand te hou. Onthou – dit is belangrik om jou geskrewe huurooreenkoms na te gaan.
Die eienaar is onder geen verpligting om elke item te herstel wat die bewoner nodig ag nie. Items wat die eiendom ongeskik maak vir die doel waarvoor dit verhuur is, soos geen water/elektrisiteit, ŉ gebarste geiser, oond wat nie werk nie ens. moet deur die eienaar herstel word. Die eienaar is egter nie verplig om items soos vermiste interne sleutels, geblaaste gloeilampe en deure wat kraak te herstel nie.
Dit is weereens belangrik om te beklemtoon dat baie huurooreenkomste voorsiening maak vir verskillende verpligtinge aangaande onderhoud – lees jou spesifieke huurooreenkoms om jou verantwoordelikhede en dié van die eienaar te bevestig.